text: Velbekomme: Lækre sommeropskrifter fra lokalområdet
  08 juli 2016 kl. 08.15
  Har du lyst til en kulinarisk oplevelse i weekenden? Hver uge får du en ny sommeropskrift serveret fra områdets bedste restauranter og kroer
  Hvorfor ikke fejre fredagen og ferien med en sommerret fra nogle af de bedste restauranter og kroer i Syd- og Sønderjylland. I juli måned kan du hver fredag finde en ny lækker opskrift lige her, som du kan prøve kræfter med i køkkenet eller på grillen.
  I denne uge kommer opskriften fra Schackenborg Slotskro, hvor køkkenchef, Rasmus Lodahl, har sammensat en grillet kartoffelsalat med pandestegt foie gras, grillet toast og lynstegte jordbær.
  Grillet kartoffelsalat med spæde grøntsager og rygeost
  Opskriften er til 4 personerDu skal bruge:400 gram kogte kartofler2 nye løg, gerne med top8 små radiser100 gram frisk bælgede ærter25 gram rygeost (en anden type friskost kan også bruges)Urter til pynt (Esdragon og fint strimlet løvstikke, eller hvad man lige har ved hånden)4 spsk oliven olieFriskkværnet salt og peberLøgene og nogle af kartoflerne deles i halve. Grill kartofler og løg til de får tydelige gril mærker, og løgene er møre. De rå radiser skæres i mundrette stykker. Hvis du bruger radiser med top, vær da opmærksom på at skylle dem grundigt for jord mellem stænglerne.Anretning:Sprøjt små dutter af rygeost op på en tallerken, kartofler, radiser og løgene anrettes ovenpå rygeosten, ærterne drysses med løs hånd ned imellem. Top med urterne. En spiseskefuld oliven olie hældes udover anretningen samt friskkværnet salt og peber efter smag.
  
  Pandestegt foie gras på grillet toast med lynstegte jordbær
  Retten kan også laves med unghanelever, hvis man ikke er til foie gras.Opskriften er til 4 personer Du skal bruge:200 gram Jordbær4 stk toast4 stk foie gras – eller fuglelever2 spsk hvid balsamicoFriskkværnet sort peberUrter til pynt (timianblomster og rød skovsyre, eller hvad man lige har ved hånden)Jordbær renses og skylles. Foie gras ridses forsigtigt og gives salt og peber. Toasten grilles sprød på begge sider, og skorperne fjernes (har du ikke en gril tændt, kan det også sagtens ske på en pande). Foie gras steges gylden på en pande ved middel til hård varme. Når foie grassen er stegt, fjernes den fra panden, og jordbær smides på samme pande, lad dem stege 15-20 sekunder, hæld den hvide balsamico på, og kværn godt med peber henover. Lad dem stege yderligere 15-20 sekunder.Anretning:Placer toasten i bunden af tallerkenen. Placer din foie gras ovenpå, læg jordbærrerne ovenpå igen, de må gerne vælte ned af siderne, så foie grassen ikke bliver dækket helt. Top med urter.
  
  